एक साल में 65 से 160 रुपए किलो पर पहुंचा आटा, पेट्रोल भी 150 से 282 रुपए लीटर हुआ
Pakistan Economic Crisis Laetest News and Update;पाकिस्तान की परेशानियां कम होने का नाम नहीं ले रही हैं। आर्थिक और राजनैतिक संकट से जूझ रहे पड़ोसी मुल्‍क पाकिस्‍तान में महंगाई से लोगों का बुरा हाल है। यहां 1 किलो आटे की कीमत 150 रुपए किलो के पार निकल गई
पूर्व प्रधानमंत्री इमरान खान की गिरफ्तारी के बाद जहां पाकिस्तान के कई शहरों में हिंसक प्रदर्शन हो रहे हैं, तो वहीं महंगाई से भी लोगों का बुरा हाल है। यहां एक साल में 1 किलो आटे की कीमत 146% बढ़कर 150 पाकिस्तानी रुपए के पार निकल गई है। चावल के दाम भी 114 रुपए से 350 रुपए प्रति किलो पर पहुंच गए हैं। पेट्रोल 88% महंगा हुआ है।
पाकिस्तान में दिवालिया हो चुके श्रीलंका से ज्यादा महंगाई
पाकिस्तान ने महंगाई में दिवालिया हो चुके श्रीलंका का भी रिकॉर्ड तोड़ दिया है। अप्रैल में यहां महंगाई दर 36.4% पर पहुंच गई जो 1964 के बाद सबसे ज्यादा है। अप्रैल में श्रीलंका में महंगाई 35.3% की दर से बढ़ी थी। आंकड़ों से पता चलता है कि अप्रैल में पाकिस्तान में खाद्य महंगाई में 48.1% की तेजी आई। कपड़े और जूते की कीमतों में 21.6% की बढ़ोतरी हुई।
वहीं पाकिस्तानी रुपया 2023 में अब तक ग्लोबल स्तर पर सबसे खराब प्रदर्शन करने वाली करेंसीज में से एक है। ये डॉलर के मुकाबले 20% गिरा है। इससे आयातित सामान ज्यादा महंगा हो गया है। टैक्सेज और फ्यूल की कीमतों में बढ़ोतरी के साथ इमरान खान की गिरफ्तारी से जो हालात बने है उससे पाकिस्तान में महंगाई और ज्यादा बढ़ सकती है।
यहां देखें बीते 1 साल में पाकिस्तान में रोजमर्रा में उपयोग होने वाली चीजों के दाम कितने बढ़े हैं। 
